ai4bharat/Pralekha huggingface dataset:
محنت اور روزگار کی وزارت
جناب اپورو چندرا، آئی اے ایس  نے وزارت برائے محنت و روزگار کے سکریٹری کے طور پر عہدہ سنبھالا
نئی دہلی، یکم اکتوبر 2020: جناب اپورو چندرا، جو 1988 کے انڈین ایڈمنسٹریٹیو سروس ، مہاراشٹر کیڈر سے تعلق رکھتے ہیں، نے آج وزارت برائے محنت و روزگار کے نئے سکریٹری کے طور پر عہدہ سنبھالا۔ اس سے قبل وہ وزارت دفاع میں اسپیشل ڈائرکٹر جنرل، ڈفینس اکویزیشن کے طور پر خدمات انجام دے رہے تھے، جس کے تحت انہوں نے دفاعی افواج کو تمام تر چنوتیوں سے نمٹنے کے لئے تیار رکھتے ہوئے گھریلو صنعت سے دفاعی سازو سامان کی خریداری کے طور پر آتم نربھر بھارت کے لئے کلیدی کردار اداکیا۔
سویل انجینئر جناب چندرا نے آئی آئی ٹی دہلی سے سول انجینئرنگ میں بیچلر ڈگری اور اسٹرکچرل انجینئرنگ میں ماسٹر ڈگری حاصل کی۔ ان کے پاس حکومت مہاراشٹر اور حکومت ہند کے لئے کام کرتے ہوئے انہوں نے صنعتوں سے متعلق مسائل سے نمٹنے کا طویل تجربہ ہے۔
جناب چندرا وزارت برائے پیٹرولیم اور قدرتی گیس، حکومت ہند میں 7 برس کام کر چکے ہیں۔ موصوف صنعتوں کو ایندھن کی فراہمی، لاجسٹکس کی فراہمی، نقل و حمل، ایندھن مصنوعات کی ذخیرہ اندوزی اور تقسیم کاری سے متعلق پالیسی وضع کرنے میں مصروف رہے ہیں۔ وہ قدرتی گیس نقل و حمل بنیادی ڈھانچہ، گیس تقسیم کاری سے متعلق کمپنیوں کے قیام، ایل این جی امپورٹ ٹرمنلس اور صنعتوں کو گیس مختص کرنے جیسے معاملات سے راست طور پر وابستہ رہے۔ جناب چندرا مہارتنا پی ایس یو، جی اے آئی ایل  اور سرپرست ایل این جی کے بورڈ آف ڈائرکٹرس میں اپنی خدمات انجام دے چکے ہیں۔ جناب چندر اگست 2011 سے فروری 2013 تک مرکزی وزارت برائے فروغ انسانی وسائل، اسکولی تعلیم اور خواندگی کے شعبے میں جوائنٹ سکریٹری کے طور پر بھی کام کر چکے ہیں۔
جناب چندرا 2013 سے 2017 کے دوران حکومت مہاراشٹر میں پرنسپل سکریٹری  کے طور پر کام کر چکے ہیں۔ مہاراشٹر نے اس مدت کے دوران ملک میں راست غیر ملکی سرمایہ کاری اور دیگر سرمایہ کاری راغب کرنے کے لئے ملک کی رہنمائی کی تھی۔ جناب چندرا نے نئی سرمایہ کاریاں راغب کرنے کے لئے الیکٹرانک پالیسی، خوردہ پالیسی، سنگل ونڈو پالیسی جیسی متعدد نئی اصلاحات متعارف کرانے میں اہم کردار ادا کیا تھا۔ جناب چندرا کی قیادت میں اورنگ آباد مہاراشٹر میں، دہلی۔ممبئی صنعتی گلیارا  کے تحت اولین صنعتی بستی میں سرگرمیاں شروع ہو چکی ہیں۔ مشترکہ سہولتی مراکز کے توسط سے جدید تکنالوجی کی فراہمی کے لئے ایم ایس ایم ای اکائیوں کے 70 کلسٹروں میں سرگرمیاں شروع ہو چکی ہیں۔ بڑے صنعتی اداروں جیسے جنرل الیکٹرک، جنرل موٹرس، ووک ویگن، مرسڈیز، فئیاٹ کرسلر، مہیندرا، پوسکو، ایمرسن، ایل جی، ہیئر، وغیرہ جناب چندرا کی مدت کار کے دوران مہاراشٹر میں سرمایہ کاری کر چکے ہیں۔
جناب اپورو چندرا نے حصولیابی کا عمل تیز کرتے ہوئے بھارتی مسلح افواج کو مضبوط کرنے کے حکم کے ساتھ یکم جنوری 2017 کو وزارت دفاع میں ڈائرکٹر جنرل  کے طورپر عہدہ سنبھالا۔ انہوں نے نیا دفاعی حصولیابی طریقہ کار وضع کرنے کے لئے کمیٹی کی صدارت کی۔ ڈی اے پی 2020 یکم اکتوبر 2020 سے نافذالعمل ہو چکی ہے اور یہ مسلح افواج کے لئے خریداری کے عمل کو تیز کرتے ہوئے آتم نربھر بھارت کے فروغ میں دور رس اثرات مرتب کرے گی۔
بجلی کی وزارت
بجلی کے مرکزی وزیر نے 800 میگا واٹ کی صلاحیت والے 3 پون بجلی والے پروجیکٹوں کو قوم کے نام وقف کیا
ان پروجیکٹوں سے 6 لاکھ سے زیادہ گھروں میں روشنی ہوگی اور سالانہ دو ملین ٹن سے زیادہ تک کاربن ڈائی ایکسائزڈ کا اخراج کم ہوگا
بجلی اور نئی قابل تجدید توانائی کے مرکزی وزیر مملکت  جناب راج کمار سنگھ نے آج ایک ورچوئل تقریب کے دوران سیمب کورپ کی جدید ایس ای سی آئی ایک ، دو اور تین پروجیکٹوں کو قوم کے نام وقف کیا۔ اس موقع پر ایم این آر ای کے جوائٹ سکریٹری جناب بھانو پرتاپ یادو اور دیگر بہت سی شخصیتوں کے علاوہ سنگاپور کی سیمب کورپ انڈسٹریز کے سی ای او اور گروپ کے صدر وانگ کم ان اور سیمب کورپ انرجی انڈیا لمیٹیڈ کے منیجنگ ڈائریکٹر ویپل تولی بھی موجود تھے۔
سیمب کورپ انرجی انڈیا لمیٹیڈ نے آج اپنے جدید ترین 800 میگا واٹ کے پون بجلی پروجیکٹوں کی تکمیل کا اعلان کیا، اس سے ایک ہزار 730 میگا واٹ تک قابل تجدید توانائی کی صلاحیت بڑھے گی۔ اس کے 300 میگا واٹ کے ایس ای سی آئی تین پون بجلی پروجیکٹ کے پوری طرح چالو ہوجانے کے ساتھ سیمب کورپ بجلی پیدا کرنے والا پہلا آزاد ادارہ بن جائے گا، جو اپنے پروجیکٹ پوری طرح شروع کرسکے گا۔جو سولر انرجی آف انڈیا کی طرف سے کئے گئے پہلے 3 پون بجلی پروجیکٹوں کی نیلامی میں دیے گئے ہیں۔ یہ اثاثے 6 لاکھ سے زیادہ گھروں کو بجلی فراہم کریں گے اور سالانہ دو ملین ٹن سے زیادہ کاربن ڈائی ایکسائز کے اخراج کو کم کریں گے۔
جناب سنگھ نے سیمب کورپ انرجی انڈیا لمیٹیڈ ایس ای آئی ایل اور سنگاپور حکومت کو ان کے کام کے لئے مبارکباد دی۔ ساتھ ہی ساتھ انہوں نے قابل تجدید توانائی کے سیکٹر کے شعبے میں ان کے کام میں دکھائے جانے والے عزم پر بھی مبارکباد دی۔ انہوں نے کہا کہ ہم توانائی کی ترسیل کے حصول کا تہیہ کئے ہوئے ہیں، جس کے لئے ہم اِس سیکٹر میں اپنے ساجھیداروں کے لئے شفافیت ، ایمانداری اور لیول پلینگ فیلڈ کو یقینی بنائیں گے۔ انہوں نے مزید کہا کہ ہم 2020 تک 175 گیگا واٹ کی قابل تجدید توانائی کی صلاحیت کے ہدف کے حصول کے لئے عہد بستہ ہیں اور 2030 تک 450 گیگا واٹ کی قابل تجدید توانائی کی صلاحیت کے وزیر اعظم کے وژن کے ہدف کے حصول کے تئیں بھی عہد بستہ ہیں۔
سنگاپور سے سیمب کورپ انڈسٹریز کے سی ای او اور گروپ کے صدر وانگ کم ان نے کہا کہ ہندوستان سیمب کورپ کی توانائی کے کاروبار کے لئے ایک اہم مارکیٹ ہے۔ اہم ہندوستانی حکومت کا شکریہ ادا کرتے ہیں کہ انہوں نے ہم پر بھروسہ کیا اور ہم اِس بات کے لئے بھی شکر گزار ہیں کہ انہوں نے ہمارے ساتھ شراکت داری کی۔ ہندوستان میں بجلی کی ضرورتیں پوری کی جاسکیں اور پائیدار توانائی کے حل فراہم کیا جاسکے۔
2011 میں ہندوستانی مارکیٹ میں داخل ہونے کے بعد سے ایس ای آئی ایل نے ملک میں خود کو ایک بھروسے مند آزاد بجلی پیدا کرنے والے کے طور پر ثابت کیا ہے۔9 ریاستوں میں اپنی موجودگی کو ثابت کرتے ہوئے ایس ای آئی ایل نے ایک 730 میگا واٹ سمیت کل 4 ہزار 370 میگاوا ٹ کی بجلی کی صلاحیت فراہم کررہی ہے۔
سیمب کورپ انرجی انڈیا لمیٹیڈ کے مینیجنگ ڈائریکٹر ویپل تولی نے کہا کہ یہ ہندوستان کی بجلی کے سیکٹر کی ایک مشترکہ حصولیابی ہے۔ ایس ای سی آئی ایک، دو اور تین پروجیکٹوں کی کامیابی کے ساتھ تکمیل کو ایم این آر ای کے تعاون اور رہنمائی کے علاوہ بجلی کی وزارت کے ساتھ ساتھ کئی مرکزی ریاستی اور مقامی اتھارٹیز کے قریبی اشتراک سے ممکن بنایاگیا۔ اس 800 میگا واٹ کی صلاحیت کی فراہمی صنعت اورحکومت کے درمیان اشتراک کا ایک ثبوت ہے۔
...............................................................
م ن، ح ا، ع ر
U-4228
(Visitor Counter : 143
صحت اور خاندانی بہبود کی وزارت
کووڈ ۔ 19 پر اپ ڈیٹ اب تک 20917 افراد صحت یاب ہوچکے ہیں؛ صحت یابی کی شرح بڑھ کر 31.15 فیصد ہوئی
نئی دہلی، 11 مئی 2020، اب تک مجموعی طور پر 20917 لوگ صحت یاب ہوچکے ہیں۔اس سے مجموعی صحت یابی کی شرح بڑھ کر 31.15 فیصد ہوگئی ہے۔ اب تک 67152 تصدیق شدہ معاملے سامنے آئے ہیں۔ گزشتہ روز سے ہندوستان میں کووڈ۔ 19 کے تصدیق شدہ معاملوں کی تعداد میں 4213 معاملوں کا اضافہ ہوا ہے۔
مختلف میڈیکل پروفیشنل کے کام کی تعریف کرتے ہوئے ڈاکٹر ہرش وردھن نے کہا کہ خصوصی طور پر گزشتہ تین ماہ میں کووڈ۔ 19 کے ساتھ مقابلہ کرنے میں میڈیکل پریکٹیشنرس نے جس تحمل کا مظاہرہ کیا ہے، اس پر ملک کو فخر ہے۔ انہوں نے ملک سے پھر اپیل کی کہ ڈاکٹروں اور ہیلتھ کیئر کارکنان کو نشانہ نہ بنایا جائے۔ اس کے بجائے بڑے پیمانے پر عوام کی مدد کرنے میں ان کی کوششوں کے لئے ان کی تعریف کی جانی چاہیے۔ انہوں نے کہا کہ ڈاکٹر، نرسیں ،ہیلتھ کیئر کارکنان کووڈ۔ 19 کے خلاف جنگ کو جاری رکھنے کے لئے ہمارے احترام ، مدد اور تعاون کے مستحکم ہیں۔
صحت اور خاندانی بہبود کی وزارت کی وزارت نے آج کووڈ۔ 19 کے لئے ضلعی سطح کی سہولت پر مبنی نگرانی کے لئے رہنما خطوط جاری کئے ہیں۔ یہ رہنما خطوط : https://www.mohfw.gov.in/pdf/DistrictlevelFacilitybasedsurveillanceforCOVID19.pdfپر دیکھے جا سکتے ہیں۔
کووڈ۔ 19 سے متعلق تکنیکی معاملوں ، رہنما خطوط اور صلاح و مشورے کے بارے میں تمام مستند اور اپ ڈیٹیڈ معلومات کے لئے برائے مہربانی مستقل طور پر : https://www.mohfw.gov.in/. دیکھیں۔
کووڈ۔ 19 سے متعلق تکنیکی پوچھ تاچھ technicalquery.covid19[at]gov[dot]in پتے پر ای۔ میل سے بھیجیں۔ اور دیگر پوچھ تاچھ ncov2019[at]gov[dot]in پر اور وایا ٹوئٹ @CovidIndiaSeva پر بھیجیں۔
کووڈ۔ 19 سے متعلق کسی بھی پوچھ تاچھ کے معاملے میں براہ کرم صحت اور خاندانی بہبود کی وزارت کے ہیلپ لائن نمبر +91-11-23978046 یا 1075  پر رابطہ کریں۔ کووڈ۔ 19 کے بارے میں ریاستوں/ مرکز کے زیر انتظام خطوں کے ہیلپ لائن نمبروں کی فہرست https://www.mohfw.gov.in/pdf/coronvavirushelplinenumber.pdf پر بھی دستیاب ہے۔
۔۔۔۔۔۔۔۔۔۔۔
م ن۔ ا گ۔ن ا۔

U-2447
(
امور داخلہ کی وزارت
ناگا معاہدہ کے موضوع پر ایک ضروری وضاحت
نئی دلّی، 31 اکتوبر / حکومت کے نوٹس میں یہ بات آئی ہے کہ میڈیا اور سوشل میڈیا سمیت یہ افواہیں اور بے بنیاد اطلاعات عام کی جا رہی ہیں کہ ناگا معاہدہ حتمی طور پر طے پا گیا ہے اور جلد ہی اس کا اعلان کر دیا جائے گا۔ اس سے ملک کے کچھ حصوں میں تشویش اور فکر مندی پائی جاتی ہے۔
اس امر کی وضاحت کی جاتی ہے کہ ناگا گروپوں کے ساتھ کوئی معاہدہ طے پانے سے قبل آسام، منی پور اور ارونا چل پردیش کی ریاستوں سمیت تمام شرکاء سے با قاعدہ صلاح و مشورہ کیا جائے گا اور ان کی تشویشات کو بھی پیش نظر رکھا جائے گا۔
اس طرح کی افواہوں اور بے بنیاد اور غلط اطلاعات پر توجہ دینے کی کوئی ضرورت نہیں ہے۔
۔۔۔۔۔۔
U.4872
(Visitor Counter : 112
صدر جمہوریہ کا سکریٹریٹ
صدر جمہوریہ ہند نے سال 2020-2019 کے لئے نیشنل سروس اسکیم ایوارڈز تقسیم کئے
بھارت کے صدر مملکت جناب رام ناتھ کووند نے آج نیشنل سروس اسکیم ایوارڈز برائے سال 2020-2019 تقسیم کئے۔
اس موقع پر خطاب کرتے ہوئے صدر مملکت نے کہا کہ انسانی زندگی عمارت عموماً اس کی تعلیمی زندگی کی بنیادوں پر تعمیر کی جاتی ہے۔ سیکھنے کا عمل زندگی بھر جاری رہتا ہے، تاہم بنیادی شخصیت سازی کا عمل طالب علمی کی زمانےہی سے شروع ہوتا ہے۔ یہی وجہ ہے کہ وہ این ایس ایس کو ایک بصیرت افروز منصوبہ تصور کرتے ہیں جس کے ذریعے طلبہ کو خود اپنے اسکول اور کالج کے دنوں میں اپنے معاشرے اور اپنے ملک کی خدمت کرنے کاموقع فراہم ہوتا ہے۔
اس بات کی طرف اشارہ کرتےہوئے کہ نیشنل سروس اسکیم کا مقام 1969 میں مہاتما گاندھی پیدائش کے صد سالہ جشن کے موقع پر عمل میں آیا تھا، صدر محترم نے کہا کہ مہاتما گاندھی نے اپنی پوری زندگی انسانیت کی خدمت کے لئے وقف کردی تھی۔ ان کی تمنا تھی کہ ہمارے نوجوان ایک ذمہ دار شہری بنیں اور اپنی حیثیت کو پہچانیں۔گاندھی جی کے خیال میں اپنے آپ کو پہچاننے کا بہترین طریقہ یہ ہے کہ اپنی زندگی کو دوسروں کی خدمت کے لئے وقف کردیا جائے۔ گاندھی جی کی زندگی انسانی خدمات کے جذبے کی بہترین مثال ہے۔انسانی خدمت کے بارے میں ان کے تصورات اور ان کا جذبہ آج کے دور میں بھی ہمارے لئے ترغیب دینے والے اور معاونیت رکھنے والے ہیں۔
صدرمحترم نے اس بات کی طرف بھی توجہ دلائی کہ کووڈ-19 کے شروعاتی دور میں، جب بڑے پیمانے پر ماسکوں کی تیاری شروع نہیں ہوئی تھی، اس وقت این ایس ایس کے دریعہ 2 کروڑ 30 لاکھ سے زیادہ ماسک تیار کئے گئے اور ملک کے مختلف حصوں میں تقسیم کئے گئے تھے۔انہوں نے اس کا بھی ذکر کیا کہ این ایس ایس کے ادا کاروں نے ہیلپ لائن کے ذریعہ لوگوں کو کووڈ سے تعلق رکھنے والی معلومات فراہم کیں۔اسی کے ساتھ انہوں نے آگاہی اور راحت سے متعلق سرگرمیوں میں اکثر ضلعوں میں انتظامیہ کی مدد بھی کی۔
صدر محترم نے بتایا کہ آزادی کے 75 ویں سال کو پورے ملک میں آزادی کا امرت مہوتسو کے طور پر منایاجارہا ہے۔انہیں یہ جان کر خوشی ہوئی ہے کہ این ایس ایس کے رضا کار اس مہوتسو میں معاونت کررہے ہیں اور ہندوستانی تحریک آزادی اور ملک کو مجاہدین آزادی کی دین کے موضوع پر ویبنار/ سیمینار منعقد کررہے ہیں۔انہوں نے مزید کہا کہ جدوجہد آزادی اور مجاہدین آزادی کے خیالات سے آگاہی کی تشہیر کرنا بھی قوم کی ایک خدمت ہے۔
این ایس ایس انعامات کی شروعات نوجوانوں کے امور اور کھیلوں کی وزارت کے ذریعہ 1994-1993 میں نیشنل سروس اسکیم کی سلور جوبلی سال کے موقع پر کی گئی تھی۔ان انعامات کا مقصد یونیورسٹیوں ، کالجوں، کونسلوں اور سینئر سیکنڈری، این ایس ایس یونٹس/ پروگرام افسران اور این ایس ایس کے رضا کاروں کے ذریعہ کی گئی رضا کارانہ عوامی خدمت کی سمت میں نمایاں تعاون کا اعتراف کرنا اور ان پر انعامات دینا ہے۔
Click here to see President's Speech in Hindi
خواتین اور بچوں کی ترقیات کی وزارت
اسمگلنگ میں انٹرنیٹ کا کردار
نئی دہلی ، 29 جولائی ، 2021
انفارمیشن ٹکنالوجی ایکٹ ، 2000 میں مروجہ سائبر جرائم سے نمٹنے اور انٹرنیٹ کے ذریعے ہونے والے استحصال کو روکنے کے لئے دفعات موجود ہیں۔ `پولیس 'اور' پبلک آرڈر 'دستور ہند کے ساتویں شیڈول کے مطابق ریاستی مضامین ہیں۔ ریاستیں/مرکز کے زیر انتظام علاقے بنیادی طور پر اپنی قانون نافذ کرنے والی ایجنسیوں  کے ذریعے سائبر کرائم سمیت جرائم کی روک تھام ، کھوج ، تفتیش اور مقدمہ چلانے کے ذمہ دار ہیں۔ ایل ای اے مجرموں کے خلاف قانون کی دفعات کے مطابق قانونی کارروائی کرتے ہیں۔ مرکزی حکومت ریاستی حکومتوں کی صلاحیتوں کی تعمیر کے لیے مختلف اسکیموں کے تحت مشوروں اور مالی امداد کے ذریعے اقدامات کو پورا کرتی ہے۔
وزارت داخلہ نے خواتین اور بچوں کے خلاف سائبر جرائم سے بچاؤ  اسکیم کے تحت تمام ریاستوں اور مرکز کے زیر انتظام علاقوں کو مالی امداد فراہم کی ہے تاکہ وہ سائبر فارنسک کم تربیت لیبارٹریوں کے قیام ، جونیئر سائبر کنسلٹنٹس کی تربیت اور خدمات حاصل کرنے کے لئے ان کی کوششوں میں ان کی مدد کرسکیں۔ سائبر فارنسک کم ٹریننگ لیبارٹریز کو 18 ریاستوں میں بھی عمل میں لایا گیا ہے۔ مرکزی حکومت نے سائبر جرائم کے بارے میں آگاہی پھیلانے ، انتباہی جاری کرنے ، قانون نافذ کرنے والے اہلکاروں / پراسیکیوٹرز / عدالتی افسران کی استعداد سازی / تربیت ، سائبر فارنسک سہولیات کو بہتر بنانے کے اقدامات اٹھائے ہیں۔حکومت نے ایل ای اے کو جامع اور مربوط انداز میں سائبر جرائم سے نمٹنےکے لئے ایک فریم ورک اور ایکو سسٹم مہیا کیا ہے۔ قومی سائبر کرائم رپورٹنگ پورٹل لوگوں اورخواتین اور بچوں کے خلاف سائبر جرائم پر خصوصی توجہ کے ساتھ ہر قسم کے سائبر جرائم سے متعلق واقعات کی اطلاع دہندگی کے قابل بناتا ہے۔ آن لائن سائبر شکایات درج کرنے میں مدد کے لیے ایک ٹول فری نمبر 155260 کام کر رہا ہے۔
یہ معلومات خواتین اور بچوں کی ترقیات کی مرکزی وزیر ، محترمہ اسمرتی زوبین ایرانی نے آج راجیہ سبھا میں تحریری جواب میں دی ۔
ش ح ۔ا م۔رب۔
U:7207
(Visitor Counter : 111
وزارت دفاع
بی آر او نے اتراکھنڈ کے چمولی ضلع کے 13 سرحدی گاؤں کا ریکارڈ وقت میں رابطہ بحال کیا ، ریہ رابطہ اچانک آئے سیلاب کے باعث منقطع کر دیا گیا تھا؛ رینی گاؤں میں 200 فٹ بیلی پل کا افتتاح
نئی دہلی۔ 05 مارچ رشی گنگا ندی کے کنارے جوشی مٹھ –ملاری روڈ پر رینی گاؤں میں بارڈر روڈ آرگنائزیشن  کے ذریعہ تعمیر کیا گیا 200 فٹ کا بیلی پل ، 03 مارچ ، 2021 کو عوام کے لئے کھول دیا گیا تھا۔ اس کے ساتھ ہی ، بی آر او نے 07 فروری 2021 کو اچانک آئے سیلاب کے باعث منقطع اتراکھنڈ کے چمولی ضلع کے 13 سرحدی گاؤں میں 26 دن کے ریکارڈ وقت میں رابطہ بحال کر دیا ہے۔
بی آر او کے ڈائریکٹر جنرل لیفٹیننٹ جنرل راجیو چوہدری نے اس حصولیابی کے 24 گھنٹے کام کرنے والے پروجیکٹ شیوالک کے 21 بارڈر روڈ ٹاسک فورس  اور چیف انجینئر پروجیکٹ ، شوالک اور کرم یوگیوں کی ٹیم کے جوانوں کی کاوشوں کی ستائش کی ۔ انہوں نے کہا ، بی آر او نے اس پل کو "دی بریج آف کمپیشن / ہمدری کا پل " نام دیا ہے۔ انہوں نے اس مشکل کام کو مکمل کرنے میں بی آر او کی مدد فراہم کرنے اور ساتھ دینے کے لیے ریاستی حکومت کا شکریہ ادا کیا۔
07 فروری 2021 کورشی گنگا ندی میں گلیشیئل جھیل سے آنے والے سیلاب  نے جوشی مٹھ – ملاری روڈ پر واقع رینی گاؤں کے تقریبا 90 میٹر کے آر سی سی پل کو بہا دیا تھا۔ یہ پل چمولی ضلع میں نیتی بارڈر سے واحد رابطہ تھا۔ جی ایل او ایف نے اسی جگہ پر واقع ایک ہائیڈرو الیکٹرک پلانٹ کو بھی نذر آب کر دیا تھا۔ اس کے نتیجے میں ہائیڈرو الیکٹرک پلانٹ کے 200 سے زائد کارکن پھنس گئے۔
بی آر او نے راحت اور بحالی کے کاموں کے لئے متاثرہ علاقے میں پروجیکٹ شیوالک کے تحت 21 بی آر ٹی ایف کے 200 اہلکاروں پر مشتمل 20 چھوٹی ٹیمیں تعینات کرکے کارروائی کا آغاز کیا۔ 100 سے زیادہ گاڑیاں / سازوسامان اور پودوں سمیت 15 ہیوی ارتھ مووونگ سامان / مشینری جیسے ہائیڈرولک ایکسویٹرز ، ڈزرز ، جے سی بی اور وہیل لوڈرز وغیرہ کو کام میں لایا گیا۔ بی آر او نے ہندوستانی فضائیہ کی مدد سے اہم ساز و سامان کو بھی شامل کیا۔
دور ساحل پر کھڑی چٹانیں اور دوسری طرف30-25 میٹر طویل ملبہ /کیچڑ اور دونوں طرف کام کرنے کی جگہ کی عدم فراہمی کی وجہ سے یہ کام بہت مشکل تھا۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض (
U-2208
(Visitor Counter : 85
امور خارجہ کی وزارت
جی 20 ڈیولپمنٹ ورکنگ گروپ کی پہلی میٹنگ 13 سے 16 دسمبر 2022 کو ممبئی میں ہوگی
ہندوستان کی جی20 صدارت کے تحت ڈیولپمنٹ ورکنگ گروپ  کی پہلی میٹنگ 13 سے 16 دسمبر 2022 کو ممبئی میں ہو رہی ہے۔ جی20 ممبران، مہمان ممالک اور مدعو بین الاقوامی تنظیمیں ذاتی طور پر اجلاس میں شرکت کریں گی۔
13 دسمبر 2022 کو، انڈین پریذیڈنسی ورکنگ گروپ کی باضابطہ میٹنگ سے پہلے – ”ڈیٹا فار ڈیولپمنٹ: 2030 کے ایجنڈے کو آگے بڑھانے میں G20 کا کردار“ اور ”نئی زندگی کو سبز ترقی میں شامل کرنا“ کے موضوع پر دو ضمنی پروگرام منعقد کرے گی۔ ضمنی تقریب کے بعد تاج محل پیلس میں مندوبین کے لیے استقبالیہ عشائیہ دیا جائے گا۔
|
|
ترقیاتی ورکنگ میٹنگ 14-15 دسمبر 2022 کو ہوگی
ہندوستان کی جی20 صدارت 2030 کے پائیدار ترقی کے ایجنڈے کے ایک اہم وسط پر ہے، جسے 2015 میں اپنایا گیا تھا
ہندوستان کا جی20 کا نعرہ ’واسودھیو کٹمبکم‘ اور تھیم ”ایک زمین ایک خاندان ایک مستقبل“
ڈی ڈبلیو جی اجلاس میں ایس ڈی جی کی پیشرفت اور ایس ڈی جی اہداف کے حصول کے لیے جی 20 کی کوششوں کا جائزہ لیا جائے گا
SDGs پر پیشرفت کو تیز کرنے، ماحولیات کے لیے طرز زندگی اور ترقی کے لیے ڈیٹا سے متعلق ہندوستان کی اہم ترجیحات پر فوکس
گرین ڈیولپمنٹ کے تناظر میں، توجہ مرکوز کرنے والے علاقوں میں موسمیاتی فنانس اور ٹیکنالوجی کے ساتھ ساتھ صرف توانائی کی منتقلی شامل ہوں گی
ٹکنالوجی کے بارے میں ہمارے انسانی مرکوز نقطہ نظر کے ساتھ، زراعت سے لے کر تعلیم تک کے شعبوں میں ٹیکنالوجی سے چلنے والی ترقی پر بھی بات کی جائے گی
ڈیولپمنٹ ورکنگ میٹنگ 14 سے 15 دسمبر 2022 کو منعقد ہوگی، جس میں SDGs پر پیشرفت کو تیز کرنے، ماحولیات کے لیے طرز زندگی اور ترقی کے لیے ڈیٹا سے متعلق ہندوستان کی اہم ترجیحات پر توجہ مرکوز کی جائے گی۔
ہندوستان کی جی20 صدارت 2015 میں اپنائے گئے پائیدار ترقی کے لیے 2030 کے ایجنڈا کے وسطی نقطے پر ہے۔ گرین ڈیولپمنٹ کے تناظر میں، توجہ مرکوز کرنے والے شعبوں میں موسمیاتی فنانس اور ٹیکنالوجی کے ساتھ ساتھ ترقی پذیر ممالک کے لیے صرف توانائی کی منتقلی شامل ہوں گی۔ لائف ہندوستان کے جی20 کے نعرے ’واسودھیو کٹمبکم‘ اور تھیم ”ایک زمین ایک خاندان ایک مستقبل“ کے ساتھ قریبی تعلق رکھتا ہے۔ ٹکنالوجی کے بارے میں ہمارے انسانی مرکوز نقطہ نظر کے ساتھ، زراعت سے لے کر تعلیم تک کے شعبوں میں ٹیکنالوجی سے چلنے والی ترقی پر بھی بات کی جائے گی۔ خواتین کو با اختیار بنانے اور نمائندگی، بشمول خواتین کو سامنے لانے کی کوششوں، اور اہم عہدوں پر، سماجی و اقتصادی ترقی اور SDGs کے حصول کو فروغ دینے کو اجاگر کیا جائے گا۔
ڈی ڈبلیو جی کی باضابطہ میٹنگ کے بعد 16 دسمبر 2022 کو مندوبین کو کنہیری غاروں کی سیر کرائی جائے گی۔
وزارت آیوش
مائی گو پلیٹ فارم پر آیوش سنجیونی کوئز مقابلے نےبیماریوں کی روک تھام کے سلسلے میں آیوش کے طریقہ علاج کے بارے میں آگاہی پیدا کی ہے
نئی دہلی،14 اکتوبر، مائی گو پلیٹ فارم پر قومی سطح کے آیوش سنجیونی کوئز مقابلے میں جیتنے والوں کے ناموں کا آج اعلان کردیا گیا۔ یہ مقابلہ مئی ، جون 2020 کے دوران آیوش کی وزارت کی طرف سے منعقد کیا گیا ہے۔
کل ملاکر تین زمروں میں 9 جیتنے والوں کو ایوارڈ دینے کا اعلان کیا گیا۔ 25000 روپئے کا پہلا ا نعام نشا تمل نے جیتا۔ دس-دس ہزار روپئے کے دو انعامات تین افراد ڈاکٹرمرینمائی، روہت اور ہمانشو گپتا کے حصے میں آیا۔ تیسرا انعام جو 5000 روپیہ پر مشتمل تھا پانچ افراد کو دیا جائے گا جن کے نام ہیں: ایملی وسنتھا منوگیری، ڈاکٹر ندھی گرگ، ویدیکا گپتا، پوجا گوسوامی اور انشو تیواری۔
کووڈ- 19 کے پس منطر میں آیوش سنجیونی کوئزنےآیوش کے علاج معالجے کے سلسلے میں جو انفیکشن اور بیماری کی روک تھام میں مفید ثابت ہوتا ہے،آگاہی پیدا کی ہے۔ آیوش کی وزارت کی طرف سے شروع کیے گئے کوئز کے اس قومی مقابلے میں پورے ملک سے بڑے پیمانے پرشرکت کی گئی۔ کوئز کا خصوصی مقصد آیوش سنجیونی موبائل ایپ کو فروغ دینا تھا جسے کووڈ-19 کے سلسلے میں احتیاطی اقدامات کے تعلق سے آیوش کے مشوروں پر عوامی رد عمل کا جائزہ لینے کے لیے استعمال کیا گیا تھا۔
مائی گو پلیٹ فارم کے ذریعے منعقد کیے گئے اس کوئز مقابلے سے بہت سے دلچسپ حقائق سامنے آئے ہیں۔ اس میں حصہ لینے والے تقریبا 45 فیصد افراد کا تعلق 18 سے 24 سال کی عمر کے گروپ سے ہے۔ جس سے معلوم ہوتا ہے کہ معاشرے کے اس طبقے نے کووڈ کے تعلق سے آیوش کے علاج میں سب سے زیادہ دلچسپی لی ہے۔ مقابلے میں شرکت کرنے والے زیادہ تر افراد کا تعلق اترپردیش، مدھیہ پردیش، مہاراشٹر، راجستھان اور دہلی سے ہے۔ انھوں نے مائی گو پلیٹ فارم کے ذریعے اس مقابلے میں حصہ لیا جس کی تائید سوشل میڈیا نے کی تھی۔
مائی گو پر یہ مقابلہ منعقدکرنے کے علاوہ آیوش سنجیونی ایپ کو ایک موثر اوگینک مہم اور ای- سمپرک نیوز لیٹر کے طورپر بھی فروغ دیا گیا۔ اس وقت فراہم تمام معلومات کے مطابق مقابلے میں سب سے زیادہ تعداد میں اس کی شروعات کے دن یعنی 23 مئی 2020 کو لوگوں نے حصہ لیا۔ مقابلے میں شرکت کے معاملے میں خواتین کے مقابلے مردوں کی تعداد کافی زیادہ رہی۔ اس سے یہ بھی معلوم ہوا ہے کہ مقابلے میں مختلف پیشوں سے تعلق رکھنے والے افراد نے حصہ لیا جس میں طلبا سے لے کر کسانوں تک، کاروباریوں سے لے کر گھریلوں خواتین تک اور دیگر زمروں کے لوگ بھی شامل ہیں۔
آیوش سنجیونی کا پس منظر یہ ہے کہ یہ ایک موبائل ا یپ ہے جسے آیوش کی وزارت نے وبائی بیماری کے دوران شروع کیا تھا۔ یہ ایپ بھارت میں عوامی صحت کی ریسرچ کے معاملے میں ایک قابل قبول قدر کوشش ثابت ہوئی ہے۔ اس کے ذریعےوبائی بیماری کے پس منظر میں عوامی صحت کو بہتر بنانے کی خاطر وزارت نے جو سرکاری مشورے جاری کئے تھے ان کے اثرات اس ایپ کے ذریعے معلوم ہوئے ہیں۔ متذکرہ مشورے قوت مدافعت کو بڑھانے کے بارے میں تھے جو کووڈ-19 وبائی بیماری کے مشکل وقت میں جاری کیے گئے اور جن کےمتعلق خیال ہے کہ انھوں نے اس مشکل دور میں لوگوں کے صحت کے مسائل حل کرنے میں مدد فراہم کی ہے۔آیوش سنجیونی کے ذریعے بہت سوالات پوچھے جاتے ہیں جن کی مدد سے کووڈ-19 کے سلسلے میں جاری کیے گئے مشوروں کے اثرات کا جائزہ لیا جاتا ہے۔ آیوش سنجیونی کوئز مقابلے میں شرکت نے بہت سے لوگوں کو آیوش کے طریقہ علاج کو سمجھنے اور اس کے مشوروں میں پیش کیے گئے حل کو اپنانے میں مدد کی ہے۔
وزیراعظم کا دفتر
وزیراعظم نے ماریشس کے وزیراعظم پروند جگناتھ کو انتخابات میں کامیابی پر مبارک باد پیش کی
نئی دہلی،09 نومبر / وزیراعظم جناب نریندر مودی نے ماریشس کے وزیراعظم پروند جگناتھ کو انتخابات میں ان کی کامیابی پر مبارک باد پیش کی۔
وزیراعظم نے کہا ‘‘پروند جگناتھ انتخابات میں آپ کی کامیابی پر مبارک باد۔ ہم نے ہندوستان اور ماریشس کے درمیان بھائی چارے کے تعلقات اور ترقیاتی شراکت داری کو مضبوط کرنے کے لیے مل جل کر کام کیا ہے۔ میں آپ کے ساتھ بات چیت کرنے اور اپنے تعلقات کو جاری رکھنے کا خواہش مند ہوں۔’’
۔۔۔۔۔۔۔۔۔۔۔۔۔۔۔۔
(م ن ۔ ا گ ۔ م ت ح(

U-5028
(Visitor Counter : 39
سٹرک ٹرانسپورٹ اور شاہراہوں کی وزارت
سڑک ٹرانسپورٹ اور شاہراہوں کی وزارت نے این آئی سی سے نئی گاڑیوں کے رجسٹریشن سے پہلے اور قومی پرمٹ والی گاڑیوں کے لئے فٹنس سرٹیفکیٹ جاری کرنے کو یقینی بنانے کے لئے کہا ہے
خوش اسلوبی سے نقل وحمل –راہ داری کی سہولت کے علاوہ کووڈکو چیک کرنے کے لئے بھی کام ہوگا
واہن کے ساتھ این ای ٹی سی کو جوڑنے کا کام مکمل طور پر حاصل کرلیاگیا
سڑک، ٹرانسپورٹ اور شاہراہوں کی وزارت نے ملک بھر میں گاڑیوں کے رجسٹریشن یا ان کے فٹنس سرٹیفکیٹ جاری کرتے وقت فاس ٹیگ تفصیلات لینےکو یقینی بنانے کا فیصلہ کیا ہے۔ این آئی سی کو لکھے گئے ایک خط میں سرحدی ریاستوں کو مرکز کے زیر انتظام ریاستوں کو بھیجی گئی اس لائنوں کے ساتھ وزارت نے مطلع کیا ہے کہ واہن پورٹل کے ساتھ قومی الیکٹرانک ٹول کلیکشن  کو پوری طرح جوڑ دیاگیا ہے اور یہ 14 مئی کو اے پی آئی کے ساتھ لائیو ہوا ہے۔ واہن نظام اب وی آئی این ، وی آر این کے ذریعہ سے فاس ٹیگ پر جانکاری حاصل کررہی ہے۔
اس طرح وزارت نے نئی گاڑیوں کا رجسٹریشن کرتے وقت اور قومی پرمٹ کے تحت چلنے والی گاڑیوں کو فٹنس سرٹیفکیٹ جاری کرتے وقت بھی فاس ٹیگ تفصیل لینا لینے کو یقینی بنانے کو کہا ہے۔
ایم اور این زمرے کی گاڑیوں کی فروخت کے وقت نئی گاڑیوں میں فاس ٹیگ لگانا 2017 میں لازمی کردیا گیا تھا، لیکن بینک کھاتے کے ساتھ جوڑنےیا انہیں سرگرم کئے جانے سے شہری بچ رہے تھے۔ جس کی اب جانچ کی جائے گی۔ فاس ٹیگ لگانا یہ یہ یقینی بناتا ہے کہ قومی شاہراہ فیس پلازہ کو پار کرنے والی گاڑیاں فاس ٹیگ بھگتان کی الیکٹرانک وسیلے کا استعمال کرتے ہیں اور نقد ادائیگی سے بچتے ہیں۔ فاس ٹیگ کے اس استعمال اور فروغ سے قومی شاہراہ ٹول پلازوں پر کووڈ کے پھیلنے کے کم سے کم امکانات کا بھی اثر ہوگا۔
وزارت نے یہ اسکیم پر نومبر 2017 میں ایک گزٹ نوٹیفکیشن جاری کیا تھا۔
..........
م ن، ح ا، ع ر
U-3852
(Visitor Counter : 146